
	KOMISIJA EVROPSKIH SKUPNOSTI


Bruselj, 7.11.2008

COM(2008) 685 konč.
2008/0202 (AVC)
 
Predlog

SKLEP SVETA

o podpisu in začasni uporabi, v imenu Skupnosti, Sporazuma med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi 

Predlog

SKLEP SVETA

o odobritvi Sporazuma med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi 
(predložila Komisija)

OBRAZLOŽITVENI MEMORANDUM

Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Kmetijski sporazum) je začel veljati 1. junija 2002.

Švicarska konfederacija se je obvezala, da bo v nacionalno zakonodajo prenesla določbe Direktive Sveta št. 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS, Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav, Direktive 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi, Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali ter določbe, sprejete za njihovo izvajanje na področju nadzora uvoza v Skupnost iz tretjih držav.
Švicarska konfederacija se je obvezala, da bo v nacionalno zakonodajo prenesla določbe Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS.

Zato je primerno spremeniti določbe iz Priloge 11 h Kmetijskemu sporazumu. Svet je Komisiji dovolil, da začne pogajanja s Švicarsko konfederacijo, da se spremeni Kmetijski sporazum z dne 25. oktobra 2004 ter se posodobijo in prilagodijo njegove določbe (SEC(2004)1043 F z dne 12. avgusta 2004). V skladu z določbami člena 5(2) Kmetijskega sporazuma se Priloga 11 ne vključi v postopek spreminjanja, določen s členom 11. Zato je treba spremembo Priloge 11 odobriti z istim postopkom kot za Kmetijski sporazum.

Začasna uporaba tega sklepa, s pridržkom zaključka notranjih postopkov pogodbenic, omogoča, da se s spremembo dodatkov Priloge 11 upoštevajo sklenjene spremembe in opustijo veterinarski pregledi na mejah od 1. januarja 2009.

Komisija zato predloži Svetu predloga za dva sklepa, in sicer o podpisu in začasni uporabi ter o sklenitvi Sporazuma med Evropsko skupnostjo in Švicarsko konfederacijo o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi z dne 21. junija 1999, kot je določeno v Prilogah.

Ta sklep ne vpliva na proračun Evropske skupnosti. 

Sprememba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi bo objavljena v Uradnem listu Evropske unije.
* * *

Predlog

SKLEP SVETA

z dne

o podpisu in začasni uporabi, v imenu Skupnosti, Sporazuma med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi 

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 133 in 310 v povezavi z drugim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je Komisiji dovolil, da začne pogajanja s Švicarsko konfederacijo, da se spremeni Kmetijski sporazum z dne 25. oktobra 2004 ter da se posodobijo in prilagodijo njegove določbe (SEC(2004)1043 F z dne 12. avgusta 2004);

(2) Evropska skupnost in Švicarska konfederacija sta sklenili Sporazum o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi z dne 21. junija 1999;

(3) Sporazum se začasno uporablja od 1. januarja 2009 do zaključka notranjih postopkov pogodbenic;

(4) S pridržkom sklenitve je treba podpisati priloženi sporazum –

SKLENIL:

Člen 1
Podpis Sporazuma med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi se odobri v imenu Skupnosti, s pridržkom Sklepa o njegovi sklenitvi.

Besedilo Sporazuma je priloženo temu sklepu.

Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti s pridržkom njegove sklenitve.

Člen 3
Sporazum se začasno uporablja od 1. januarja 2009 v skladu z določbami iz člena 3 priloženega Sporazuma do zaključka postopkov, potrebnih za njegovo sklenitev. 

Člen 4
Ta sklep se objavi v Uradnem listu Evropske unije.

V Bruslju, 


Za Svet


Predsednik

Predlog

SKLEP SVETA

z dne

o odobritvi Sporazuma med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi 

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 133 in 310 v povezavi z drugim pododstavkom člena 300(3) Pogodbe,

ob upoštevanju predloga Komisije,

ob upoštevanju soglasja Evropskega parlamenta,

ob upoštevanju naslednjega:

(5) Komisija je v imenu Evropske skupnosti v pogajanjih dosegla Sporazum o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi z dne 21. junija 1999.

(6) Sporazum je bil v imenu Skupnosti podpisan dne [xx. mesec 2008] pod pogojem njegove morebitne poznejše sklenitve v skladu s Sklepom Sveta …/…/ES z dne [xx. mesec 2008]. 

(7) Sporazum je treba odobriti –

SKLENIL:

Člen 1
Sporazum med Evropsko skupnostjo in Švicarsko konfederacijo o spremembi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi se odobri v imenu Evropske skupnosti.

Besedilo Sporazuma je priloženo temu sklepu.

Člen 2
Ta sklep se objavi v Uradnem listu Evropske unije.

V Bruslju, 


Za Svet


Predsednik

PRILOGA

Sporazum med Evropsko skupnostjo in Švicarsko konfederacijo o spremembi Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi z dne 21. junija 1999
EVROPSKA SKUPNOST (v nadaljnjem besedilu: Skupnost) in

ŠVICARSKA KONFEDERACIJA (v nadaljnjem besedilu: Švica)

(v nadaljnjem besedilu: pogodbenici) sta se –

ob upoštevanju naslednjega:

(1)
Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Sporazum) z dne 21. junija 1999 je začel veljati 1. junija 2002.

(2)
Priloga 11 k Sporazumu zadeva sanitarne in zootehnične ukrepe, ki se uporabljajo za trgovino z živimi živalmi in živalskimi proizvodi (v nadaljnjem besedilu: Priloga 11).

(3)
Švica se je obvezala, da bo v svojo zakonodajo prenesla določbe Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS
. Za upoštevanje razširitve področja uporabe za netrgovinske premike hišnih živali morata pogodbenici spremeniti Sporazum.

(4)
Švica se je obvezala, da bo v svojo zakonodajo prenesla določbe Direktive Sveta št. 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS
, Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav
, Direktive 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi
, Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali
 ter določbe, sprejete za njihovo izvajanje na področju nadzora uvoza v Skupnost iz tretjih držav, in da morata zato pogodbenici spremeniti določbe Sporazuma.

(5)
Spremembe in prilagoditve, ki nastanejo zaradi razvoja navedenih zakonodaj, presegajo pooblastila Skupnega veterinarskega odbora. Zato je treba posodobiti in spremeniti Prilogo 11 k Sporazumu –

DOGOVORILI O NASLEDNJEM:

Člen 1
1.
Na konec člena 1(1) Priloge 11 se doda tretja alinea:

„(
o netrgovinskih premikih hišnih živali.“.

2.
Naslov naslova I Priloge 11 se spremeni:

„Trgovina z živimi živalmi, njihovimi semeni, jajčnimi celicami in zarodki ter netrgovinski premiki hišnih živali.“

3.
Člen 3 naslova I Priloge 11 se nadomesti z naslednjim:

„Člen 3
Pogodbenici se dogovorita, da se bo trgovina z živimi živalmi, njihovimi semeni, jajčnimi celicami ali zarodki ter netrgovinski premiki hišnih živali izvedla v skladu z zakonodajo, ki je predmet Dodatka 2. Za izvajanje te zakonodaje veljajo posebna pravila in postopki iz navedenega dodatka.“ 
Člen 2
Člen 15 Priloge 11 se nadomesti z naslednjim:

„Člen 15
Živalski proizvodi: mejne kontrole in pristojbine

Nadzor trgovine z živalskimi proizvodi med Skupnostjo in Švico poteka v skladu z določbami iz Dodatka 10.“

Člen 3
Pogodbenici ratificirata ali odobrita ta sporazum v skladu s svojimi notranjimi postopki.

Pogodbenici se med seboj obvestita o dokončanju teh postopkov.

Sporazum se začasno uporablja od 1. januarja 2009 do zaključka teh postopkov.

Člen 4
Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, irskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem, pri čemer je vsako od teh besedil enako verodostojno.

V POTRDITEV TEGA so spodaj podpisani pooblaščenci podpisali ta Sporazum.

V ….., dne….

Za Evropsko skupnost
Za Švicarsko konfederacijo
�	UL L 146, 13.6.2003, str. 1.


�	UL L 268, 24.9.1991, str. 56.


�	UL L 24, 30.1.1998, str. 9.


�	UL L 18, 23.1.2003, str. 11.


�	UL L 165, 30.4.2004, str. 1.

